Diari Oficial de la Generalitat Valenciana


Sumari del DOGV 1742, del 11-03-1992 (1992/824190)

DECRET 36/1992, de 2 de març del Govern Valencià, pel qual adapta les quanties de les multes previstes a l'article 228.6 de la Llei del Sol.
--------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/03/02/36/dof/vci/html**

### Dades del document

Número de DOGV
:   1742

Data del DOGV
:   11-03-1992

Secció del DOGV
:   DISPOSICIONS GENERALS

Número del document
:   1992/824190


Data del document
:   02-03-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 36/1992, de 2 de març, del Govern Valencià, que adapta les quanties de les multes previstes a l'article 228.6 de la Llei del Sòl.  
El llarg període de temps passat des de la publicació de la Llei 19/1975, de 2 de maig, de Reforma de la Llei sobre Règim del Sòl i Ordenació Urbana, i del text refós aprovat pel Reial Decret 1346/1976, de 9 d'abril, fa ineludible l'adaptació de les quanties de les multes establertes a l'article 228.6 d'aquest darrer; adaptació ja prevista pel mateix text legal, que en la disposició final novena (cinquena del text refós) autoritzava el govern per adaptar per decret, a proposta del Ministre de l?Habitatge, les quanties de les multes esmentades a l?evolució de les circumstàncies sócio-económiques, segons l?índex general ponderat de preus a l?engròs que publica l?Institut Nacional d'Estadística. Aquesta autorització no havia estat utilitzada fins ara.  
Al capdavall, la finalitat que motiva aquest decret no és altra que l'actualització de la competència sancionadora municipal, retallada per la inflació acumulada durant els darrers quinze anys. No s'hi pretén, dones, augmentar la quantia de les multes aplicables a les infraccions urbanístiques, l?exacta determinació quantitativa de les quals continuen regint-la altres regles, les contingudes als articles del 66 al 91 del Reglament de Disciplina Urbanística i els que hi concorden de la Llei del Sòl, sinó actualitzar els límits màxims de la competència sancionadora dels ajuntaments, per evitar que la mera depreciació monetària comporte una transferència competencial injustificada a la Generalitat Valenciana, per tal com estan fixats els dits límits en termes nominals per la llei.  
D'altra banda, la reestructuració dels òrgans urbanístics de la Generalitat Valenciana que dugué a terme el Decret 137/1990,' de 30 de juliol, del Govern Valencià, fa que siga menester adaptar també la repartida competencial que conté l?esmentat article 228.6 de la Llei del Sòl al que disposa aqueix decret, amb la refosa de les competències dels governadors civils i del Ministre de l?Habitatge en el Conseller d'Obres Públiques, Urbanisme i Transports.  
Per tot això, i en virtut del que disposen l'article 31.9 de l?Estatut d'autonomia de la Comunitat Valenciana, la Llei de la Generalitat Valenciana 5/1983, de 30 de desembre, i la disposició final cinquena de la Llei del Sòl, a proposta del Conseller d'Obres Públiques, Urbanisme i Transports i amb la deliberació prèvia del Govern Valencià, en la reunió del dia 2 de març de 1992,  
DECRETE:  
Article únic  
Les autoritats competents per a la imposició de multes per infraccions urbanístiques i les quanties màximes d'aquestes seran les següents:  
1. Els alcaldes:  
a) En els municipis que no ultrapassen els 10.000 habitants, 350.000 PTA.  
b) En els que no ultrapassen els 50.000 habitants, 1.750.000 PTA.  
c) En els que no ultrapassen els 100.000 habitants, 3.500.000 PTA.  
d) En els que no ultrapassen els 500.000 habitants, 39.817.326 PTA.  
e) En els de més de 500.000 habitants, 45.745.990 PTA.  
2. El Conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme competent o del president d'aquesta, fins a 593.660.564 PTA.  
3. El Govern Valencià, a proposta del Conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme competent, fins a 352.059.896 PTA.  
DISPOSICIO TRANSITORIA  
1. L'article únic d'aquest decret no s'aplicarà als expedients sancionadors urbanístics tramesos pels ajuntaments als òrgans de la Generalitat Valenciana per a la resolució definitiva abans de l?entrada en vigor d'aquest decret, que es continuaran tramitant segons la legislació anterior.  
2. Els apartats 2 i 3 de l'article únic d'aquest Decret s'aplicaran a les infraccions urbanístiques comeses posteriorment a l?entrada en vigor d'aquest decret; fora d'això es regirà per les previsions corresponents de la legislació anterior  
DISPOSICIO FINAL  
Aquest Decret entrarà en vigor el dia de la publicació al Diari Oficial de la Generalitat Valenciana.  
Valencia, 2 de març de 1992.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques,   
Urbanisme i Transports, .  
EUGENIO BURRIEL DE ORUETA


Còpia Permalink ELI